王维最有名的十首诗有:《渭城曲/送元二使安西》《九月九日忆山东兄弟》《山居秋暝》《相思》《鸟鸣涧》《使至塞上》《画》《竹里馆》《鹿柴》《送别/山中送别/送友》。
王维最有名的十首诗:
1、《渭城曲/送元二使安西》[唐]王维:渭城朝雨浥轻尘,客舍青青柳色新。劝君更尽一杯酒,西出阳关无故人。
2、《九月九日忆山东兄弟》[唐]王维:独在异乡为异客,每逢佳节倍思亲。遥知兄弟登高处,遍插茱萸少一人。
3、《山居秋暝》[唐]王维:空山新雨后,天气晚来秋。明月松间照,清泉石上流。竹喧归浣女,莲动下渔舟。随意春芳歇,王孙自可留。
4、《相思》[唐]王维:红豆生南国,春来发几枝。愿君多采撷,此物最相思。
5、《鸟鸣涧》[唐]王维:人闲桂花落,夜静春山空。月出惊山鸟,时鸣春涧中。
6、《使至塞上》[唐]王维:单车欲问边,属国过居延。征蓬出汉塞,归雁入胡天。大漠孤烟直,长河落日圆。萧关逢候骑,都护在燕然。
7、《画》[唐]王维:远看山有色,近听水无声。春去花还在,人来鸟不惊。
8、《竹里馆》[唐]王维:独坐幽篁里,弹琴复长啸。深林人不知,明月来相照。
9、《鹿柴》[唐]王维:空山不见人,但闻人语响。返景入深林,复照青苔上。
10、《送别/山中送别/送友》[唐]王维:山中相送罢,日暮掩柴扉。春草明年绿,王孙归不归。